2. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Θ.3944 της 24/24 Αυγ.1951. Περί εξουσιοδοτήσεως των Προϊσταμένων των Δ/σεων Τελωνείων Πειραιώς και Θεσ/νίκης δια την έγκρισιν παραδόσεως εκθεμάτων υπό τους όρους της διαμετακομίσεως. Έχοντες υπ’ όψιν το άρθρ. 6 του Α.Ν. 881/1949 «περί Τελωνειακών τινών και δασμολογικών διατάξεων» και τας διατάξεις του άρθρ. 25 του Α.Ν. 791/1948, αποφασίζομεν: Σελ.449 Εκθέματα και Δείγματα 30.Ζ.η.2 Άρθρον μόνον.-1.Εις ας περιπτώσεις, συμφώνως προς την υπ’ αριθ. 8/1937 απόφασιν ημών «περί των όρων και διατυπώσεων εισαγωγής εκθεμάτων κλπ.», δια την εισαγωγήν, εξαγωγήν και επανεισαγωγήν εκθεμάτων δι’ εκθέσεις και εμποροπανηγύρεις, απαιτείται έγκρισις του Υπουργείου των Οικονομικών, αύτη, προκειμένου περί αλλοδαπών εκθεμάτων εισαγομένων και επανεξαγομένων ως και ημεδαπών εκθεμάτων εξαγομένων και επανεισαγομένων δια των Τελωνείων Πειραιώς και Θεσ/νίκης, παρέχεται από της ισχύος της παρούσης υπό του Δ/ντού της Δ/νσεως Τελωνείων Πειραιώς και του Δ/ντού της Δ/νσεως Τελωνείων Θεσ/νίκης, εις ους μεταβιβάζεται το περί τούτου δικαίωμα ημών. Εις τους αυτούς προϊσταμένους των Δ/νσεων Τελωνείων Πειραιώς και Θεσ/νίκης μεταβιβάζεται και το δικαίωμα της παρατάσεως των προς επανεξαγωγήν προθεσμιών. 2.Αι υπό του άρθρ. 2 παρ. 3 της αυτής ως άνω αποφάσεως, ως τούτου συνεπληρώθη δια του άρθρ. 1 του Α.Ν. 937/1937, προβλεπόμεναι απαλλαγαί δια τα δωρεάν διανεμόμενα μικροαντικείμενα και διαφημιστικά αντικείμενα, αυξάνονται εις το 255 πλάσιον. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η εν τη αποφάσει ταύτη αναφερομένη απόφασις είναι η ανωτέρω παρατιθεμένη της 30 Απρ./8 Μαΐου 1937, μη φέρουσα αριθμόν εν τω επισήμω κειμένω. 